*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2013. gada “\_\_\_\_” \_\_\_\_\_\_\_\_\_\_\_\_Rīgā |  | Noteikumi Nr.(prot. Nr. \_\_\_\_\_\_) |

**Grozījumi Ministru kabineta 2011.gada 29.novembra noteikumos Nr.914 „Elektroenerģijas tirdzniecības un lietošanas noteikumi”**

Izdoti saskaņā ar Elektroenerģijas tirgus likuma 32.panta piekto daļu,

33.panta otrās daļas 1.punktu, 34.panta pirmo daļu, 35.panta otro daļu un

likuma „Par sabiedrisko pakalpojumu regulatoriem” 22.panta piekto daļu

Izdarīt Ministru kabineta 2011.gada 29.novembra noteikumos Nr.914 „Elektroenerģijas tirdzniecības un lietošanas noteikumi” („Latvijas Vēstnesis”, 14.12.2011. Nr.196 (4594); 30.08.2012., Nr.137 (4740); 19.09.2013., Nr.183 (4989)) sekojošus grozījumus:

**1.Papildināt noteikumu izdošanas deleģējuma norādi ar tekstu šādā redakcijā: „30.1 panta ceturto daļu”.**

**2.Papildināt noteikumu 1. punktu ar 1.7. apakšpunktu šādā redakcijā:**

„1.7. kārtību, kādā mājsaimniecības lietotājs vienojas ar sadales sistēmas operatoru par elektroenerģijas neto norēķinu sistēmas piemērošanu, un kārtību, kādā tā piemērojama.”

**3.Papildināt noteikumu 2. punktu ar 2.141.apakšpunktu šādā redakcijā:**

„2.14.1 neto patēriņš - elektroenerģijas apjoma starpība starp no elektrotīkla saņemto elektroenerģiju un elektrotīklā nodoto elektroenerģiju viena norēķinu perioda ietvaros”

**4.Papildināt noteikumus ar jaunu III.1nodaļu šādā redakcijā:**

**„III.1 Elektroenerģijas neto norēķinu sistēma**

35.1 Vienošanās starp mājsaimniecības lietotāju un sadales sistēmas operatoru par tiesībām izmantot elektroenerģijas neto norēķinu sistēmu ir elektroenerģijas pieslēguma līguma vai sistēmas pakalpojuma līguma sastāvdaļa.

35.2 Sadales sistēmas operators izstrādā un savā tīmekļa vietnē publicē vienotus nosacījumus elektroenerģijas neto norēķinu sistēmas piemērošanai.

35.3 Sadales sistēmas operators mājsaimniecības lietotājam, kuram atļauta elektroenerģijas neto norēķinu sistēma, uzstāda elektroenerģijas komercuzskaites mēraparātu, kas uzskaita no elektrotīkla saņemto elektroenerģiju un elektrotīklā nodoto elektroenerģiju.

35.4 Sadales sistēmas operatoram ir tiesības veikt mājsaimniecības lietotāja, ar kuru ir noslēgta vienošanās par elektroenerģijas neto norēķinu sistēmas izmantošanu, elektroenerģijas ražošanas iekārtas apskati un veikt elektroenerģijas ražošanas iekārtas aizsardzības iestatījumu pārbaudi tās ekspluatācijas laikā.

35.5 Mājsaimniecības lietotāja pienākums ir saskaņā ar tirgotāja izrakstīto rēķinu norēķināties par saņemto elektroenerģiju neto patēriņa apmērā un par saņemtajiem sistēmas pakalpojumiem un obligātā iepirkuma komponentēm par visu elektroenerģijas apjomu, kas norēķinu periodā ir saņemta no elektrotīkla.

35.6 Ja neto patēriņš norēķinu periodā ir negatīvs, tad sadales sistēmas operators neto patēriņa apjomu ieskaita nākamajā norēķinu periodā, kā elektrotīklā nodoto elektroenerģiju, bet norēķinu periodā mājsaimniecības lietotāja neto patēriņš ir nulle.

**5.Izteikt noteikumu 90. punktu šādā redakcijā:**

90. Elektroenerģijas tirdzniecības piedāvājumos šo noteikumu 13.punktā minētajiem lietotājiem, kuri vēlas kļūt par elektroenerģijas tirgus dalībniekiem, tirgotājs ietver šādu informāciju:

90.1. elektroenerģijas tirdzniecības līguma darbības termiņš un līguma spēkā stāšanās datums;

90.2. elektroenerģijas cena, norēķinu veids, maksa par pirmstermiņa līguma laušanu, ja tāda paredzēta, gadījumi, kad tirgotājam iespējams izteikt pretenzijas vai no viņa saņemt kompensācijas, jautājumu un pretenziju izskatīšanas kārtība;

90.3. par kopējām sagaidāmajām elektroenerģijas izmaksām par 100 kilovatstundām elektroenerģijas vai mēneša vidējo elektroenerģijas patēriņu, izmaksu aprēķinā atsevišķi uzrādot elektroenerģijas cenu, maksu par sistēmas pakalpojumiem, obligātā iepirkuma komponentes, un pievienotās vērtības nodokli;

90.4. no atjaunojamiem energoresursiem saražotās elektroenerģijas īpatsvars tirgotāja iepriekšējā gadā pārdotajā elektroenerģijas apjomā.

**6.Izteikt noteikumu 91.3.apakšpunktu šādā redakcijā:**

91.3. līgumā ietverami nosacījumi, kas atļauj lietotājam pārtraukt līguma darbību, kā arī nosaka paziņojuma par līgumu pārtraukšanu iesniegšanas kārtību. Līgumā skaidri un nepārprotami jānorāda kompensācijas apmērs, kas lietotājam jāmaksā, pārtraucot līguma darbību šādā veidā, ja šāda kompensācija ir paredzēta.

**7.Izteikt noteikumu 91.4.apakšpunktu šādā redakcijā**

91.4. līgumā ietverami nosacījumi, kas atļauj lietotājam atkāpties no noslēgtā elektroenerģijas tirdzniecības līguma, par to paziņojot līdz esošā mēneša 20.datumam.

**8.Izteikt noteikumu 121.puntu šādā redakcijā:**

121.Lietotāja izvēlētā tirgotāja pienākums ir informēt sistēmas operatoru par noslēgto vienošanos par elektroenerģijas tirdzniecību līdz iepriekšējā mēneša pirms tirgotāja maiņas 15.datumam, kā arī nekavējoties informēt sistēmas operatoru par šādas vienošanās laušanu.

**9.Papildināt noteikumus ar jaunu 121.1 punktu šādā redakcijā:**

„121.1 Lietotāja izvēlētajam tirgotājam ir tiesības atsaukt šo noteikumu 121.punktā minēto tirgotāja maiņas paziņojumu līdz iepriekšējā mēneša pirms tirgotāja maiņas 20. datumam.”

**10.Izteikt noteikumu 122.punktu šādā redakcijā:**

122. Sistēmas operators līdz iepriekšējā mēneša pirms tirgotāja maiņas 25. datumam informē iepriekšējo tirgotāju par tirgotāja maiņu.

10. Šie noteikumi stājas spēka 2014.gada 1.janvārī.

1. 122

Ministru prezidents                                                   V.Dombrovskis

Iesniedzējs:

ekonomikas ministrs D.Pavļuts

Vīza:

valsts sekretāra pienākumu izpildītājs,

valsts sekretāra vietnieks A.Liepiņš

13.12.2013. 09:01

632

I.Niedrīte,

67013168

Indra.Niedrite@em.gov.lv